સૌરાષ્ટ્ર યુનિવર્સિટી બાયો સાયન્સ ભવનના પ્રોફેસર પંચાલે તેના માર્ગદર્શન હેઠળ સંશોધન કરી રહેલી પીએચડીની વિદ્યાર્થિની પાસે અઘટીત માગણી કરવામાં આવી હોવા મુદ્દે અખિલ ભારતીય વિદ્યાર્થી પરિષદ દ્વારા આજે કાળી પટ્ટી બાંધીને યુનિવર્સિટી કુલપતિને આવેદન પાઠવાયું હતું. જેમાં આ ઘટનામાં તટસ્થ તપાસ કરી દોષિત સામે નમૂનારૂપ પગલાં લેવા માગ કરી હતી. આ સાથે સેક્સ્યુઅલ હેરેસમેન્ટ સેલની સક્રિયતા વધારવા અનુરોધ કરાયો હતો. (નિશુ કાચા)